पाएं अपने शहर की ताज़ा ख़बरें और फ्री ई-पेपरडाउनलोड करें
विधानसभा चुनाव खत्म होने के बाद बंगाल में हो रही हिंसा के खिलाफ जालंधर में BJP नेता मौन प्रदर्शन पर बैठे हुए हैं। यहां BSF चौक, शास्त्री मार्केट, किशनगढ़ चौक समेत अलग-अलग जगहों पर भाजपाई मुंह पर मास्क लगा मौन बैठे हुए हैं। उनका आरोप है कि पश्चिम बंगाल में भाजपा के कार्यकर्ताओं का कत्लेआम किया जा रहा है। यह हिंसा को तृणमूल कांग्रेस व ममता बनर्जी की शह पर की जा रही है। उन्होंने भाजपा कार्यकर्ताओं के साथ हो रही बर्बर कारगुजारी को तुरंत बंद करने की मांग की।
पूर्व भाजपा मंत्री मनोरंजन कालिया ने कहा कि बंगाल में भाजपा के कार्यकर्ताओं व समर्थकों को तृणमूल कांग्रेस के लोग चुन-चुन कर निशाना बना रहे हैं। उन्होंने कहा कि चुनाव में हार-जीत होती है लेकिन लोकतंत्र बरकरार रहना चाहिए। इसके बावजूद बंगाल में तृणमूल कांग्रेस तानाशाही रवैया दिखा रही है। जिसे किसी भी सूरत में बर्दाश्त नहीं किया जा सकता। उन्हाेंने कहा कि ममता बनर्जी को तुरंत यह सब रोकना चाहिए और लोकतंत्र में मिली जिम्मेदारी का निर्वाह करना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn